**Voxel Group guanya el premi a la Pime més Competitiva en els Premis Pimes 2018 de PIMEC**

* **Els guardons es van entregar ahir al vespre en el marc del Sopar Solidari de PIMEC, que enguany ha celebrat la seva 31a edició.**
* **L’any 2017, el grup empresarial va facturar més de 10 milions d’euros, un 10,5% més que l’any anterior.**
* **Voxel Group porta 20 anys desenvolupant solucions tecnològiques per a la indústria turística i el canal HORECA.**

**Barcelona, 11 d‘octubre 2018.** Voxel Group, l’empresa líder en transaccions electròniques per a la indústria turística, ha guanyat el premi a la Pime Més Competitiva en la categoria de mitjana empresa en la 31a edició dels Premis Pime que organitza PIMEC per reconèixer les millors iniciatives empresarials de Catalunya. Amb aquest guardó, PIMEC reconeix les empreses que destaquen per la millora de la productivitat, l’ús de la tecnologia, la innovació i la creativitat, i que demostren el seu compromís amb el seu entorn social.

**Voxel Group** ofereix solucions tecnològiques que digitalitzen els processos de la facturació, pagaments i eSettlement, i s’ha especialitzat en la indústria turística i el canal HORECA, a través de la plataforma **baVel**. També proporciona solucions tecnològiques per ajudar les empreses en la recuperació automàtica de l’IVA de les despeses corporatives, a través de **DevoluIVA i Taxecure.**

**baVel** és **la plataforma de facturació electrònica líder en l’àmbit internacional per al sector turístic,** i la primera en el canal HORECA a Espanya**. baVel** digitalitza i automatitza totes les transaccions electròniques relacionades amb els processos de facturació i pagaments garantint els requeriments legals de cada país. Això permet eliminar processos manuals, escurçar el cicle de pagament, disminuir els costos administratius associats i reduir fins en un 90% les incidències. Actualment, **baVel** compta amb més de 50.000 hotels i més de 1.000 operadors turístics integrats en la seva xarxa de transaccions electròniques, per la qual es processen, cada any, més de 70 milions de factures. A Espanya, més del 90% de les principals cadenes hoteleres, els principals grups restauradors del país i quasi tots els tour operadors i agències de viatge utilitzen la plataforma.

El 2017 va ser un any de fort creixement per a Voxel Group,  tant pel que fa a la facturació i volum de negoci, com a nivell d’empleats: el grup va facturar més de **10 milions d’euros, un increment del 10,5%** respecte a l’any anterior, i gairebé el 10% d’aquesta facturació es va destinar a I+D, amb l’objectiu de seguir innovant en l’àmbit de la digitalització i automatització de pagament. La plantilla també va créixer un 26%, amb 31 noves incorporacions, i a dia d’avui,  el grup compta amb més de 150 treballadors de 24 nacionalitats diferents que, des de Barcelona i República Dominicana, donen servei a més de 100 països arreu del món.

Però si alguna cosa fa especial Voxel Group és, sens dubte, la seva cultura empresarial. L’empresa segueix els principis del **capitalisme conscient**, i té com a missió promoure una empresa sostenible, amb llocs de treball de qualitat, que aporti valor a la societat. És per això que els valors corporatius (People Freaks, Change Lovers, Challenge Maniacs, Funtastic Team

Players), treballats per tota la companyia, són una part fonamental de la cultura del grup. Voxel també treballa amb els principis de l’agilisme, incorporant noves metodologies en el dia a dia de l’empresa que han permès formar nous equips multidisciplinaris que són més àgils, flexibles i productius i tenen una  visió 360º del seu projecte.

**El Sopar Solidari de PIMEC**

**Xavier Ginesta**, President de Voxel Group, i **Àngel Garrido**, CEO de Voxel Group, van ser els encarregats de recollir el guardó de la mà del President de la Generalitat de Catalunya, Quim Torra, i del President de PIMEC, Josep González, en Sopar Solidari de PIMEC, celebrat ahir al vespre al Museu Nacional d’Art de Catalunya.

En paraules de Xavier Ginesta, President de Voxel Group, *“Aquest guardó  és una empenta per seguir innovant en les tecnologies de facturació electrònica, pagaments B2B i recuperació d’IVA en l’àmbit internacional”.* A més, continua, “*aquest reconeixement el rebem precisament quan fa 20 anys del naixement de Voxel Group, i això encara ens fa estar més* *orgullosos d’haver fet créixer la companyia a nivell internacional sense perdre de vista els valors, i haver contribuït així a millorar el teixit empresarial català*”.

Per aquest 2018, Voxel Group preveu facturar un 25% més que l’any passat i per aconseguir-ho, ja ha incorporat a la seva plantilla 32 nous treballadors. Globalment, el principal objectiu de l’empresa és posicionar-se com un referent en els pagaments B2B de la indústria turística com ja ho ha fet en els processos de facturació.

**Sobre Voxel Group**

Voxel Group desenvolupa tecnologia de transaccions electròniques per empreses, És líder en solucions d’eBilling, epayments i supply chain a través de la plataforma baVel, i ofereix tecnologia de recuperació automàtica de l’IVA de les despeses corporatives a través de DevoluIVA i Taxecure.

Fundada el 1998, Voxel Group lidera des de fa 20 anys els processos de digitalització de la facturació en la indústria turística, on gestiona més de 70 milions de factures anuals, i actualment innova també els processos d’abastiment, facturació i pagaments de tot tipus de negocis, impulsant l’eficiència, la millora de processos i la innovació.

Per a més informació:

Georgina Rifé Neus Jané

grife@voxelgroup.net njane@voxelgroup.net

627 259 816 932 126 739 (Ext.1219)